

**Педагогтердің, балалар мен ата - аналардың қатысуымен**

**«Ана тілің - арың бұл» атты өлеңдер, ертегілер, әңгімелерді мәнерлеп оқу челлендж өткізу туралы**

**ЕРЕЖЕ**

1. **Жалпы ережелер**

Осы Ереже педагогтердің, балалар мен ата-аналардың қатысуымен «Ана тілің-арың бұл» челлендж (бұдан әрі-Челлендж) ұйымдастыру тәртібі мен өткізу шарттарын айқындайды.

Челлендж «Мектепке дейінгі балалық шақ» республикалық орталығының (бұдан әрі – Орталық) 2021 жылға арналған жұмыс жоспарына сәйкес және Қазақстан Республикасы халықтарының тілдері күніне орай өткізіледі.

**Мақсаты:** мектеп жасына дейінгі балаларды көркем сөз арқылы туған елінің тарихына деген мақтаныш, құрмет сезімін тәрбиелеу.

**Міндеттері:**

- мектеп жасына дейінгі балалардың шығармашылық қабілеттері мен сөйлеу белсенділігін дамыту;

- өлең оқу кезінде көркем-сөйлеу орындаушылық дағдыларын қалыптастыру;

- ата-аналар қауымдастығын білім беру қызметіне тарту;

- бала тәрбиесінде ата-ана мен педагог арасындағы байланысты нығайтуға ықпал ету.

1. **Челлендж Ұйымдастыру Комитеті**

Челлендж ұйымдастырушылары «Мектепке дейінгі балалық шақ» республикалық орталығы, облыстық, аудандық (қалалық) Білім басқармалары (бөлімдері), мектепке дейінгі ұйымдар болып табылады.

**3.** **Конкурстық материалдарды өткізу және ұсыну тәртібі**

Облыстық, Нұр-Сұлтан, Алматы және Шымкент қалаларының Челлендж қорытындысы 2021 жылғы «10» қыргүйекте шығарылады.

Челлендж республикалық кезеңіне қатысушыларды тіркеу үшін Білім басқармалары орталыққа келесі материалдарды ұсынуы қажет:

1) облыстық, Нұр-Сұлтан, Алматы және Шымкент қалаларының білім басқармаларының ілеспе хаты;

2) қоса берілген нысанға сәйкес Челленджге қатысуға өтінім (1-қосымша);

3) әр облыстан, Нұр-Сұлтан, Алматы және Шымкент қалаларының жеңімпаздарының екіден артық емес үздік жұмыстары (жеңімпаздардың орындауымен бейнежазба);

Материалдар челлендж «Ана тілің-арың бұл» атауымен электрондық поштаға **rcdd\_info@mail.ru** 2021 жылғы «16» қыргүйектен кешіктірмей жіберіледі.

**4.Челлендж қатысушыларына және шарттарына қойылатын талаптар**

Байқауға меншік нысанына, тәрбие мен оқыту тіліне қарамастан мектепке дейінгі ұйымдардың 3 жастан 5 (6) жасқа дейінгі балалар қатысады. Челлендж барысында ҚР ақындарының жеке шығармалары, сондай-ақ шығармалардан үзінділер пайдаланылуы мүмкін.

Орындау ұзақтығы-3 минуттан аспау қажет. Орындау кезінде музыкалық сүйемелдеуді, декорацияны, костюмдерді қолдануға болады.

Қатысушылар шығарманың және автордың атын жариялайды.

**5. Бағалау критерийлері**

Орындау деңгейі 3 балдық жүйе бойынша келесі критерийлер бойынша бағаланады:

- таңдалған материалдың челлендж тақырыбына сәйкестігі;

- шығарманың және автордың атын жариялай білу;

- мәнер, іс-қимыл, арқылы әдеби шығармаға өз көзқарасын білдіре білу;

- шығарма мәтінін білу және дұрыс айтылуы;

- сыртқы түрінің сәйкестігі.

**6. Қорытынды шығару, жеңімпаздарды марапаттау**

Челлендж қорытындысы бойынша қатысушылар номинацияларға сәйкес дипломдармен марапатталады:

- «Үздік жеке мәнерлеп оқу»

- «Басқа ұлттың үздік оқырманы»

- «Үздік отбасылық өнер көрсету»

- «Үздік тандем» (ағасымен, әпкесімен немесе досымен орындау)

- «Педагогпен және ата-аналармен үздік өнер көрсету» және «Жеңіске деген жігері үшін» алғыс хаттар.

Челлендж қорытындысы мен бейнематериалдар сайтқа орналастырылады www.rc-dd.kz және әлеуметтік желілерде.

Анықтама телефоны: 8 (7172) 28-09-50

*1 Қосымша*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ облысы (қаласы)**

**педагогтер, балалар мен ата - аналардың қатысуымен «Ана тілің-арың бұл» атты өлеңдерді, ертегілерді, әңгімелерді мәнерлеп оқу челленджіне қатысуға**

**өтінім**

|  |  |  |  |  |  |  |
| --- | --- | --- | --- | --- | --- | --- |
| № | МДҰ  атауы | Толық  мекен жайы | Аты-жөні  қатысушыны көрсету (егер топпен болса, жасын және кіммен орындайтынын көрсету) | Шығарма  ның атауы (өлеңді немесе ертегінің, әңгіменің үзіндісін көрсету) | Қатысу  шының байланыс (телефон  дары,  е-mail) | Жау  апты педагог  тың аты-жөні |
|  |  |  |  |  |  |  |